Dimpués que os visigodos saqueyasen a Lusitanica, Eurico decidió adhibir a lo suyo reino a provincia Tarraconense y ninvió a lo conte Gauterico, qui dende Burdeus siguió a calzata romana y entró en Hispania por o puerto de Roncesvals. Dimpués prenió Pompaleo y baixó por a val de l'Ebro y prenió Caesaraugusta. Dende ixe inte os hispanorromans d'a val de l'Ebro serán dominatos por una clase dirichent guerrera visigoda que durará dica a invasión musulmana.